CELEX: 32014R0456
Language: da
Date: 2014-04-29 00:00:00
Title: Kommissionens gennemførelsesforordning (EU) nr. 456/2014 af 29. april 2014 om tarifering af visse varer i den kombinerede nomenklatur

6.5.2014   
            
            
               DA
            
            
               Den Europæiske Unions Tidende
            
            
               L 133/33
            
         KOMMISSIONENS GENNEMFØRELSESFORORDNING (EU) Nr. 456/2014
   af 29. april 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under de(n) KN-kode(r), der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under de KN-koder, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. april 2014.
      
         
            På Kommissionens vegne
         
         
            For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare (et såkaldt radiostyret stikdåsesæt) i en pakke bestående af to fjernstyrede afbrydere og en fjernbetjening.
                  Hver fjernstyret afbryder består af et individuelt kabinet med en stikprop, en stikdåse, en indlæringsknap, en afbryder og en radiomodtager og er konstrueret til en spænding på 230 V og en maksimal strømstyrke på 10 A.
                  Indlæringsknappen bruges til at forbinde afbryderen med fjernbetjeningen. Den kan ligeledes bruges som manuel afbryder.
                  Fjernbetjeningen virker inden for en transmissionsfrekvens på 433,05-434,79 MHz med en rækkevidde på ca. 30 m og kontrollerer begge afbrydere uafhængigt af hinanden.
                  Varen bruges til via fjernbetjeningen at tænde og slukke for udstyr, der er forbundet med stikdåserne.
               
               
                  8536 50 80
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8536, 8536 50 og 8536 50 80.
                  Fjernbetjeningen styrer afbryderne uafhængigt af hinanden. Varen kan følgelig ikke betragtes som en funktionel enhed som defineret i bestemmelse 4 i afsnit XVI, da de enkelte dele ikke sammen udfører en klart defineret funktion.
                  De objektive kendetegn taget i betragtning er det varens funktion via fjernbetjeningen at tænde og slukke for det udstyr, der er forbundet med stikdåserne. Tarifering under pos. 8526 som radiofjernbetjeningsapparat er derfor udelukket.
                  Eftersom varen anvendes som fjernstyrede afbrydere, betragtes stikprop og -dåse som integrerede dele, der er nødvendige for, at varen kan anvendes. Tarifering under underposition 8536 69 90 som stikpropper og -dåser er følgelig udelukket.
                  Varen skal derfor tariferes under KN-kode 8536 50 80 som andre afbrydere til driftsspænding ikke under 60 V.